CELEX: 52022PC0113
Language: hu
Date: 2022-03-17
Title: Javaslat AZ EURÓPAI PARLAMENT ÉS A TANÁCS RENDELETE az (EU) 2016/1628 rendeletnek a Bizottság felhatalmazáson alapuló jogi aktusok elfogadására vonatkozó hatáskörének kiterjesztése tekintetében történő módosításáról

EURÓPAI BIZOTTSÁG
            Brüsszel, 2022.3.17.
            COM(2022) 113 final
            2022/0080(COD)
            
            Javaslat
            AZ EURÓPAI PARLAMENT ÉS A TANÁCS RENDELETE
            az (EU) 2016/1628 rendeletnek a Bizottság felhatalmazáson alapuló jogi aktusok elfogadására vonatkozó hatáskörének kiterjesztése tekintetében történő módosításáról
            (EGT-vonatkozású szöveg)
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Az (EU) 2016/1628 rendelet a Bizottság felhatalmazáson alapuló jogi aktusok elfogadására vonatkozó jogosultságát öt évre korlátozta, amely időszak 2021. október 6-án lejárt. Mivel a típusjóváhagyással kapcsolatos jogi aktusok elemeit folyamatosan aktualizálni kell a műszaki fejlődés fényében vagy a felhatalmazások alapján egyéb módosítások bevezetése céljából, a javaslattervezet az (EU) 2016/1628 rendelet 55. cikkének (2) bekezdését módosítja annak érdekében, hogy a felhatalmazás további öt évig érvényes legyen, a hallgatólagos meghosszabbítás lehetőségével.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               
                  Az Európai Unió működéséről szóló szerződés 114. cikke.
               
            
            
               •Szubszidiaritás (nem kizárólagos hatáskör esetén) 
            
            
               
                  Mivel a javaslat nem tartozik az Unió kizárólagos hatáskörébe, a szubszidiaritás elve érvényesül.
               
               
                  Mivel a javaslat meglévő uniós jogszabályok módosításával jár, csak az Unió tudja eredményesen orvosolni a problémákat. A szakpolitikai célkitűzéseket továbbá nem lehet kielégítően megvalósítani tagállami intézkedésekkel. A nem közúti mozgó gépek motorjainak terén az egységes piac működését akadályozó tényezők elkerülése érdekében, valamint a légszennyezettség transznacionális jellege miatt uniós szintű fellépésre van szükség. 
               
               
                  A javaslat ezért megfelel a szubszidiaritás elvének.
               
            
            
               •Arányosság
            
            
               
                  A javaslat megfelel az arányosság elvének, mivel nem lépi túl a belső piac zavartalan működésének biztosítására irányuló célkitűzések teljesítéséhez szükséges mértéket, ugyanakkor garantálja a közbiztonság és a környezetvédelmet magas szintjét. 
               
            
            
               •A jogi aktus típusának megválasztása
            
            
               
                  Rendelet módosítására irányuló rendelet
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               A javaslatot nem kíséri külön hatásvizsgálat, mivel az (EU) 2016/1628 rendelet tekintetében korábban már készült hatásvizsgálat. Ez a javaslat érdemben nem módosítja az említett rendeletet, és nem ró új kötelezettségeket az érintett felekre. Célja, hogy kiterjessze a Bizottság hatáskörét egyes elemeknek a műszaki fejlődéshez történő hozzáigazítására és a felhatalmazásokkal összhangban egyéb módosítások bevezetésére.
            
            
               4.KÖLTSÉGVETÉSI VONZATOK
            
            
               A javaslat az uniós intézményekre nézve nem jár költségvetési vonzattal. 
            
         
         
            
               2022/0080 (COD)
            
            
               Javaslat
            
            
               AZ EURÓPAI PARLAMENT ÉS A TANÁCS RENDELETE
            
            
               az (EU) 2016/1628 rendeletnek a Bizottság felhatalmazáson alapuló jogi aktusok elfogadására vonatkozó hatáskörének kiterjesztése tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI PARLAMENT ÉS AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 114. cikkére,
            
            
               tekintettel az Európai Bizottság javaslatára,
            
            
               a jogalkotási aktus tervezete nemzeti parlamenteknek való megküldését követően,
            
            
               tekintettel az Európai Gazdasági és Szociális Bizottság
                  1
                véleményére, 
            
            
               rendes jogalkotási eljárás keretében,
            
            
               mivel:
            
            
               (1)Az (EU) 2016/1628 európai parlamenti és tanácsi rendelet
                  2
                alapvető rendelkezéseket határoz meg a gáz- és szilárd halmazállapotú szennyező anyagok kibocsátásával kapcsolatban és a nem közúti mozgó gépek belső égésű motorjainak típusjóváhagyására vonatkozóan, valamint felhatalmazza a Bizottságot arra, hogy felhatalmazáson alapuló jogi aktusokban és végrehajtási jogi aktusokban műszaki előírásokat állapítson meg. E rendelet 55. cikkének (2) bekezdése ezt a felhatalmazást ötéves korlátozott időtartamra ruházta a Bizottságra, amely 2021. október 6-án járt le. Mivel a típusjóváhagyással kapcsolatos jogszabályok egyes elemeit a műszaki fejlődéshez kell igazítani, vagy a felhatalmazásokkal összhangban egyéb módosításokat kell bevezetni, beleértve a nem közúti mozgó gépekbe beépített belső égésű motorok használat közbeni nyomon követéssel kapcsolatos követelményeket meghatározó felhatalmazáson alapuló jogi aktust is, a Bizottság felhatalmazáson alapuló jogi aktusok elfogadására vonatkozó hatáskörét ki kell terjeszteni a további meghosszabbítás lehetőségével.
            
            
               (2)Az (EU) 2016/1628 rendeletet ezért ennek megfelelően módosítani kell,
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2016/1628 rendelet 55. cikke (2) bekezdésének helyébe a következő szöveg lép: 
            
            
               „(2) A Bizottságnak a 19. cikk (2) bekezdésében, a 24. cikk (11) bekezdésében, a 25. cikk (4) bekezdésében, a 26. cikk (6) bekezdésében, a 34. cikk (9) bekezdésében, a 42. cikk (4) bekezdésében, a 43. cikk (5) bekezdésében és a 48. cikkben említett, felhatalmazáson alapuló jogi aktus elfogadására vonatkozó felhatalmazása tízéves időtartamra szól 2016. október 6-tól kezdődő hatállyal.  A Bizottság legkésőbb 2026. január 6-ig és azt követően kilenc hónappal a mindenkori ötéves időtartam letelte előtt jelentést készít a felhatalmazásról. A felhatalmazás hallgatólagosan öt évvel meghosszabbodik, amennyiben az Európai Parlament vagy a Tanács nem ellenzi azt legkésőbb három hónappal az egyes időtartamok letelte előtt.”
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
         
         
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                  az Európai Parlament részéről
                        a Tanács részéről
               
               
                  az elnök
                        az elnök
               
            
         
         
            
                  
                     (1)
                  
                        HL C , ,  o.
               
               
                  
                     (2)
                  
                        Az Európai Parlament és a Tanács (EU) 2016/1628 rendelete (2016. szeptember 14.) a nem közúti mozgó gépek belső égésű motorjainak a gáz- és szilárd halmazállapotú szennyező anyag-kibocsátási határértékeire és típusjóváhagyására vonatkozó követelményekről, az 1024/2012/EU és a 167/2013/EU rendelet módosításáról, valamint a 97/68/EK irányelv módosításáról és hatályon kívül helyezéséről (HL L 252., 2016.9.16., 53. o.).